recursal/SuperWikiNEXT-32B huggingface dataset:
Bukit Merah Laketown Resort
**Bukit Merah Laketown Resort** atau 'Bukit Merah Water Park' adalah sebuah pusat rekreasi bertema taman tasik yang menarik dan indah yang terletak di Tasik Bukit Merah, Gunung Semanggol, daerah Bagan Serai/ Selama ,Perak, Malaysia. Syarikat Emkay / MK Land Hotels & Resorts yang dipunyai Tan Sri Mustapha Kamal Abu Bakar telah membangunkan kawasan ini dengan kerjasama kerajaan negeri Perak sebagai kawasan pelancongan. Pengunjung boleh tidur di hotel-hotel dan apartmen dengan harga yang menarik.

Pusat rekreasi ini menyediakan banyak permainan termasuk gondola , taman air dan pulau orang utan. Terdapat juga mini zoo dengan pelbagai spesies haiwan liar yang jarang dijumpai seperti temburung. Taman tema air seluas 4.4 hektar itu mempunyai 14 jenis permainan seperti gelongsor, kolam ombak, 'Giant Wet Bubble', 'Lazy River' dan 'Giant Tube Slides' serta taman air kanak-kanak 'Kids Adventure River' serta 'Kids Perak Mining Pool'. Pengunjung pasti terhibur dengan pertandingan boling kelapa, 'hula hoop', 'limbo rock', 'telaga ping-pong', 'fear factor', aktiviti menyelam, 'chicken dance' serta pertandingan mencari harta karun.

Pulau Orang Utan
----------------

Pelan pemeliharaan Orang Utan di Pulau Orang Utan, Bukit Merah Laketown Resort (BMLR) dibangunkan sejak tahun 2000. Spesies itu mampu hidup di luar kepulauan Borneo yang menjadi habitat asalnya. MK Land menubuhkan Yayasan Pulau Orang Utan Bukit Merah (YPOUBM) bagi menyediakan dana penyelidikan dan pembangunan orang utan.

Orang utan ini akan dipindahkan pula ke 'Pulau BJ' dengan bantuan penyelidik Orang Utan dari Universiti Kyoto, Jepun bagi memantau pelepasan spesies terbabit di pulau seluas 5.6 hektar itu.
|  |  |  |
| --- | --- | --- |
| Kiri: USS Essex, pemimpin  kelas Essex Kanan: MS Voyager of the Seas, kapal sulung  kelas Voyager |  | Kiri: USS Essex, pemimpin  kelas Essex Kanan: MS Voyager of the Seas, kapal sulung  kelas Voyager |
| *Kiri:* USS *Essex*, pemimpin  kelas *Essex* *Kanan:* MS *Voyager of the Seas*, kapal sulung  kelas *Voyager* |

**Kapal sulung**, **nama kapal**, atau **pemimpin kelas** adalah jenis yang pertama dari siri atau kelas kapal yang semuanya dibina mengikut reka bentuk umum yang sama. Istilah ini digunakan untuk kapal perang dan kapal awam yang lebih besar.

Kapal-kapal besar secara internal adalah rumit dan boleh mengambil masa 5 hingga 10 tahun untuk dibina. Sebarang perubahan atau kemajuan yang boleh didapati semasa membina kapal mungkin dimasukkan sekali, jadi ia jarang mempunyai dua persamaan. Membina sebuah kapal juga mungkin mendedahkan cara yang lebih baik untuk melakukan sesuatu dan juga kesilapan.

Kapal kedua dan seterusnya sering dimulakan sebelum yang jenis pertama siap, dilancarkan dan diuji. Namun, salinan pembinaan masih lebih efisien dan kos efektif daripada membina prototaip, dan kapal sulung biasanya akan diikuti dengan salinan berserta beberapa penambahbaikan daripada versi radikal yang berbeza. Penambahbaikan kadangkala akan dipasang pada kapal sulung. Sesekali, kapal sulung akan dilancarkan dan ditauliahkan untuk ujian percubaan sebelum kapal berikutnya siap, menjadikan kapal sulung satu gabungan templat dan prototaip, daripada membelanjakan sumber-sumber pada prototaip yang tidak akan dilihat penggunaan sebenarnya.

Rujukan
-------

1. ↑  The Last Epic Naval Battle: Voices from Leyte Gulf, By David Sears, page 27, Organizationand ships
2. ↑  "US Navy, Commander, Naval Surface Force, U.S. Pacific Fleet". Diarkibkan daripada yang asal pada 2019-04-28. Dicapai pada 2018-10-27.
3. ↑  Builder of US Navy’s new class aircraft carrier looks towards lead ship’s upcoming trials
4. ↑  Navy Ship Names: Background for Congress, Ronald O'Rourke, Specialist in Naval Affairs, May 12, 2017

Pautan luar
-----------

* Example of a lead ship announcement from US Navy
* USS *Pennsylvania* BB-38
Dr. **Raden Mohammad Marty Muliana Natalegawa**, M.Phil, B.Sc (lahir di Bandung, Jawa Barat pada 22 Mac 1963; umur 49 tahun) adalah Menteri Luar Negeri Indonesia sejak 22 Oktober 2009.

Pendidikan
----------

Keluarganya menyekolahkan dia ke Singapura setelah lulus dari SD Kris di Jakarta pada 1974. Marty bersekolah di Singapore International School (1974) dan kemudian di sekolah asrama setingkat SMP Ellesmere College dan Concord College, Britain (1981). Beliau mendapat ijazah hubungan internasional di London School of Economics and Political Science, University of London (1984). Kemudian meraih Sarjana Hubungan Antarabangsa di Cambridge University (1985).Seterusnya PhD Hubungan Antarabangsa di Australian National University, Australia (1993).

Kerjaya
-------

Marty mula bekerja di Kementerian Luar Negeri pada 1986.Marty menjadi Staf Badan Litbang Departemen Luar Negeri pada 1986-1990.Dia menjadi juru bicara Jabatan Luar Negeri (2002-2005).Dari 11 November 2005–5 September 2007 Marty dilantik menjadi Duta Besar ke Britain dan Belanda, menggantikan Juwono Sudarsono yang dilantik menjadi Menteri Pertahanan.

Selanjutnya, Marty menjadi Duta Besar RI ke PBB (5 September 2007–22 Oktober 2009) dan menjadi Presiden Majlis Keselamatan PBB.

Pada 22 Oktober 2009, Marty dilantik menjadi Menteri Luar Indonesia ke-17, menggantikan Dr. Nur Hassan Wirajuda.

Beliau pernah menjadi ketua delegasi ke PBB; Gerakan Non-Blok; OIC; dan ASEAN. Beliau juga rakan dialog Timor Timur dengan kerjasama ASEAN (2003-2005).

Keluarga
--------

Marty berkahwin dengan Sranya Bamrungphong dari Thailand dan mereka dikurniakan tiga orang anak yakni Raden Siti Annisa Nadia Natalegawa, Raden Mohammad Anantha Prasetya Natalegawa dan Raden Mohammad Andreyka Ariif Natalegawa.

Rujukan
-------

1. ↑  "Marty Natalegawa, Menteri Luar Negeri RI ke-17". Diarkibkan daripada yang asal pada 2009-10-26. Dicapai pada 2012-05-07.
**Mohamad Yazid bin Abdul Majid** merupakan seorang penulis Johor. Beliau menggunakan nama pena Zaid Akhtar.

Mohamad Yazid dilahirkan pada 16 April 1977 di Kampung Belukar Juling, Endau, Mersing, Johor Darul Ta’zim.

Pendidikan
----------

Beliau mendapat Ijazah Sarjana Muda Bahasa Arab dari Universiti Yarmouk, Irbid, Jordan dan Diploma Pendidikan di Universiti Islam Antarabangsa Malaysia. Kemudian pada 2010, beliau beroleh Sarjana Pengajian Bahasa Moden (Bahasa Arab) di Universiti Malaya sebelum meraih Doktor Falsafah Bahasa Arab di Universiti Putra Malaysia pada 2018.

Pencapaian
----------

Beliau mula menulis pada tahun 1994 dan karya sulungnya sebuah cerpen berjudul Juara Yang Tewas telah memenangi anugerah Hadiah Sastera Siswa Bank Rakyat 1994. Beliau pernah menerima Hadiah Penghargaan Pertandingan Menulis Cerpen Sekolah-sekolah Menengah Malaysia 1994, Hadiah Sastera Kumpulan Utusan (HSKU) 2000,2002 dan 2006,serta Hadiah Sastera Darul Ta’zim 2001, 2003, 2005, 2009 dan 2013. Novel remajanya Sesegar Nailofar mendapat tempat ketiga HSKU 2000, diikuti Rona Bosphorus yang mendapat tempat kedua pada HSKU 2002. Manakala novel Justeru Impian di Jaring meraih tempat ketiga HSKU 2006. Pada 2017, novel Justeru Impian di Jaring terpilih sebagai teks Komsas bagi mata pelajaran Bahasa Melayu Tingkatan 3 (zon Utara).

Penulisan
---------

1. Salju Sakinah : PTS Millennia, 2008.
2. Justeru impian di jaring : Utusan Publication & Distributors, 2007.
3. Rona Bosphorus : Utusan Publications & Distributors, 2003.
4. Sesegar Nailofar : Utusan Publications & Distributors, 2002.

Pautan luar
-----------

* Biodata Penulis Johor.
* Blog peribadi
**Masjid Jambi** merupakan sebuah tarikan pelancong di Kemaman, Terengganu, Malaysia. Ia terletak berhampiran dengan sebuah rumah yang juga dikenali sebagai Rumah Jambi.

Masjid Jambi di Kampung Laut, Pasir Gajah telah dibina pada 1938 oleh sekumpulan pelarian Jambi seramai 13 orang termasuk anak raja Jambi yang melarikan diri ke Tanah Melayu apabila kawasan mereka diserang tentera Belanda ketika Perang Dunia Pertama meletus pada 1914. Pada ketika itu, mereka menjadi buruan pihak Belanda. Pelayaran mereka yang mengambil masa selama tiga bulan melalui jalan darat dan air itu diketuai oleh Perdana Menteri Temenggong Tengku Abdul Karim bin Tengku Abu Bakar dan adiknya, Engku Mahmud Tengku Abu Bakar.

Reka bentuknya menggunakan sepenuhnya tradisi binaan Jambi, Sumatera dan berbumbung limas bungkus iaitu bentuk bumbung lama di negara itu. Bumbung masjid ini dipasang dengan atap genting yang diimport dari Malabar, India. Selain itu pada bahagian rabung dan bahagian atas bumbungnya dipasang ukiran yang diperbuat daripada simen berbentuk tanduk kerbau atau sumbu badak selain terdapat ukiran simen berbentuk buah nanas. 

Bersebelahan masjid itu terdapat sebuah rumah yang diberi nama Rumah Jambi yang satu ketika dahulu diduduki oleh seorang pelarian yang berasal dari Jambi.

Pautan luar
-----------

* Warisan masyarakat Jambi. Diarkibkan 2013-11-01 di Wayback Machine
* Masjid Jambi[*pautan mati kekal*]
**Carlos Mauricio Funes Cartagena** (lahir 18 Oktober 1959 di San Salvador) merupakan Presiden El Salvador ke-44. Dia memenangi pilihan raya presiden El Salvador 2009 sebagai calon sayap kiri Parti Pembebasan Kebangsaan Farabundoí Marti (FMLN) mulai 1 Jun 2009 sehingga 1 Jun 2014.

Kewartawanan
------------

Funes merupakan seorang wartawan popular di televisyen. Dia bertugas di Channel 12 dan CNN en Español. Dia menjadi pemberita semasa Perang Saudara Salvadora. Dia pernah menemubual ketua pemberontak haluan kiri.

Pilihan raya 2009
-----------------

Funes dicalonkan menjadi calon parti FMLN pada 28 September 2007 menentang calon Parti Nasionalis Republikan iaitu Rodrigo Ávila iaitu bekas timbalan pengarah Polis San Salvador. Funes memenangi pilihan raya presiden El Salvador 2009, dengan majoriti mutlak 51.23% undi. Dia pemimpin FMLN pertama yang tidak berjuang di perang saudara. Kempen presidennya menekankan dasar politik sederhana. Dia berjanji menaikkan cukai pada orang kaya demi penjagaan kesihatan di kawasan luar bandar dan pencegahan jenayah. Pengkritik menuduhnya pro [[Venezuela]. Tetapi beliau menekankan tumpuan kepada integrasi dengan Amerika Tengah dan diplomasi dengan Amerika Syarikat.

Biodata
-------

Funes berkahwin dengan Dr Vanda Pignato yang aktif dalam Parti Buruh Brazil. Mereka mempunyai anak lelaki, Jibrail. Funes menerima diploma Sekolah Tinggi (Bachillerato) daripada Externado San José dan kemudian meneruskan jurusan kesusasteraan di Universidad Centroamericana "José Simeón Cañsebagai" (UCA) di San Salvador. Pada 1994 dia dianugerahkan Maria Moors Cabot Prize daripada Universiti Columbia kerana meningkatkan kebebasan akhbar dan pemahaman inter-Amerika.

Abang Funes terbunuh semasa Perang Saudara San Salvador.Anak lelaki tertuanya, Alejandro Funes Velasco, (27 tahun) mati selepas diserang penjenayah Morocco di Paris, Perancis, ketika belajar fotografi.
Bulatan; *O* ialah titik tengah, *r* ialah jejari, *P* ialah suatu titik pada lilitan bulatan.
Dalam bidang matematik, **bulatan** ditakrifkan sebagai lokus bagi titik yang bergerak dari satu titik tetap pada jarak malar. Jarak tersebut dikenali sebagai jejari (lazimnya ditandakan dengan simbol *j* atau *r*), manakala titik tetap tersebut dikenali sebagai *titik tengah* atau *pusat*(lazimnya ditandakan dengan simbol *O* atau *θ*).

Dua kali ganda jejari dikenali sebagai *diameter*. Diameter boleh juga ditakrifkan sebagai tembereng garis yang melalui titik tengah, dengan kedua-dua hujungnya menyentuh hujung bulatan.

Ciri-ciri metrik
----------------

### Lilitan

Perimeter bagi bulatan juga dikenali sebagai *lilitan* atau *ukur lilit*. Jika panjang jejari diberikan, panjang lilitan *p* bagi suatu bulatan boleh dihitung dengan menggunakan rumus berikut:

{\displaystyle p=2\pi {j}\!}
atau, jika diameter diberikan,

{\displaystyle p=\pi {d}\!}
di mana *j* ialah jejari, *d* ialah diameter dan *π* ialah pi (π ≈ 3.142...).

### Luas

Keluasan bulatan boleh dihitung dengan menggunakan rumus berikut:

{\displaystyle \mathrm {keluasan} =\pi j^{2}\,}
atau, jika diameter diberikan,

{\displaystyle \mathrm {keluasan} ={\frac {\pi d^{2}}{4}}\approx 0{.}7854d^{2}}

Persamaan
---------

### Persamaan Cartesian

Sebuah segi tiga bersudut tepat di dalam sebuah bulatan pada satah Cartesian.
Dalam satu satah Cartesian, sebuah bulatan dengan pusat pada titik (*a*,*b*) dengan jejari, *j* memiliki persamaan seperti di bawah:

{\displaystyle (x-a)^{2}+(y-b)^{2}=j^{2}.}

Persamaan ini menuruti Teorem Pythagoras yang diaplikasikan pada mana-mana titik di bulatan. Dalam hal ini, jejari bulatan dianggap sebagai hipotenus bagi sebuah segi tiga bersudut tepat dengan panjang sisi-sisi lain ialah |*x* − *a*| dan |*y* − *b*|.

Sekiranya pusat bulatan berada di titik asalan, (0,0), persamaan boleh diringkaskan menjadi {\displaystyle x^{2}+y^{2}=j^{2}.}

Lihat juga
----------

* Elips
* Pi
* Sfera

Pautan luar
-----------

* Kategori berkenaan Bulatan di Wikimedia Commons
* Takrifan kamus *bulatan* di Wikikamus

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman
* Israel
* Amerika Syarikat
* Latvia
* Republik Czech

 |
**Masjid Kariah Kampung Mantin Dalam** merupakan sebuah Masjid yang terletak dalam daerah Seremban, Negeri Sembilan, Malaysia. Ia menjadi pusat ibadat bagi masyarakat setempat.

Latar belakang
--------------

Masjid Kariah Kampung Mantin Dalam terletak di kedudukan Latitud 2 darjah, 48 minit, 44.8 saat Utara dan Longitud 101 darjah, 52 minit, 56.8 saat Timur. Arah kiblatnya adalah pada 292 darjah, 39minit, 43.2 saat. 

Masjid ini telah dibina pada tahun 1966. Pengasasnya adalah Encik Shamsuddin bin Bacuk dan Tuan Imam Haji Alwi. Masjid ini telah dibaiki dan dibesarkan pada tahun 1982. Tapak masjid ini diwakafkan oleh Encik Yusof bin Yahya dan Hajah Kariah binti Haji Mohd Taib. Pembinaan masjid adalah ganti masjid lama yang telah buruk. Semasa dibina, ahli jemaah adalah seramai 150 orang dan kini mencapai bilangan seramai 300 orang. Masjid ini mengurus dan mengawal selia lima buah kawasan tanah perkuburan dan dua buah surau.

Rujukan
-------

 1. ↑  "Masjid dan surau di daerah Seremban" (PDF). Diarkibkan daripada yang asal (PDF) pada 2015-07-01. Dicapai pada 2014-07-07.
2. ↑  "salinan arkib". Diarkibkan daripada yang asal pada 2016-05-31. Dicapai pada 2021-01-17.

Pautan luar
-----------

*
**Masjid Kariah Kundur Tengah** merupakan sebuah Masjid yang terletak dalam daerah Rembau, Negeri Sembilan, Malaysia. Ia menjadi pusat ibadat bagi masyarakat setempat.

Masjid Kariah Kundur Tengah telah dibina pada tahun 1931M secara bergotong - royong oleh ahli kariah di atas tapak masjid yang telah dikurniakan oleh Badan Kerajaan Negeri. Pada tahun 1968M pihak kerajaan telah membantu bagi mendirikan sebuah masjid baru.

Masjid ini kemudiannya telah diperbaiki dan dinaik tarafkan pada tahun 1968M, 1989M, dan 1995M. Pada awalnya, masjid ini hanya mempunyai ahli jemaah seramai 37 orang sahaja akan tetapi jumlah tersebut telah menigkat seramai hampir 100 orang jemaah dalam satu - satu masa.

Latar belakang
--------------

Masjid Kariah Kundur Tengah terletak di kedudukan Latitud 2 darjah, 32 minit, 2.3 saat Utara dan Longitud 102 darjah, 1 minit, 46.7 saat Timur. Arah kiblatnya adalah pada 292 darjah, 46minit, 12.6 saat.

Rujukan
-------

 1. ↑  MASJID KARIAH KUNDUR TENGAH
2. ↑  Masjid dan surau di Rembau.[*pautan mati kekal*]

Pautan luar
-----------

*
**Bhurban** (Urdu: بھوربن‎) adalah sebuah bandar kecil dan stesen bukit di wilayah Punjab, Pakistan. Bandar peranginan dinamai hutan berhampiran. Ia terletak kira-kira 11 kilometer (6.8 bt) dari Murree bandar.

Lokasi
------

Bhurban terletak di antara Murree dan Kashmir Road pada ketinggian sekitar 6000 kaki. Ia baru-baru ini dapat diakses oleh dua Islamabad-Murree Expressway, menjadikannya perjalanan 45 minit dari Islamabad, ibu negara persekutuan Pakistan .

Pelancongan
-----------

Bhurban mempunyai banyak jenis Kemudahan Pelancongan.
Pearl Continental Bhurban - Hotel Bintang 5 di Bandar
Bhurban adalah destinasi pelancongan dengan flora yang unik, dan fauna dengan pelbagai spesies yang tidak terdapat di tempat lain di Pakistan.[*perlu rujukan*] Ia terkenal dengan laluan mendaki di kawasan berdekatan [[Ayubia National] Taman]]. The '5 star' Pearl Continental Hotel - Mount Pleasant Apartments adalah salah satu daripada beberapa pusat peranginan di Bhurban yang melayani pelancong yang mengunjungi Murree Hills dan taman negara. Bhurban juga mempunyai padang golf sembilan lubang. Tempat peranginan lain di Bhurban adalah Bhurban Hill Apartments, yang terletak 2 & nbsp; km dari PC Bhurban. Ia mempunyai sumber air mineral semula jadi. [*perlu rujukan*]

Penduduk
--------

Puak-puak utama Bhurban adalah Dhunds (sekarang disebut Abbasis) Janyals, semuanya merupakan keturunan asli suku Muslim bukit yang telah tinggal di sini selama berabad-abad. Sebilangan besar suku ini masuk Islam pada abad ke-14 hingga ke-15 Masihi. Sebilangan besar dari mereka masih menjalani kehidupan di luar bandar yang sederhana, sementara sebilangan dari mereka terus mencari pendidikan dan pekerjaan di dataran, di Rawalpindi dan Islamabad dan bahkan lebih jauh lagi.

Pentadbiran
-----------

Majlis Kesatuan Rawat juga bertanggungjawab menguruskan Bhurban. Rawat kampung adalah markas Majlis Kesatuan Rawat, yang merupakan sub-bahagian pentadbiran Murree Tehsil, di Daerah Rawalpindi Punjab.

Lihat juga
----------

* Murree
* Senarai stesen bukit Pakistan

|  |  |
| --- | --- |
|  | Wikimedia Commons mempunyai media berkaitan ***Bhurban*** |

Rujukan
-------

1. ↑  "Bhurban". Tourism Development Corporation of Punjab (TDCP). Diarkibkan daripada yang asal pada 1 October 2012. Dicapai pada 27 October 2012.
2. ↑  "Bhurban on map". *Google Maps*. Dicapai pada 19 September 2019.
3. ↑  Dani, AH 'Hill tribes of Northern and NW Pakistan' Islamabad, 1982, pp 102-109
4. ↑  Dani aa, 102
5. ↑   Punjab Report on Employment, pub Lahore: Govt of Punjab, 1991

Koordinat: 33°57′21″N 73°27′06″E﻿ / ﻿33.9557°N 73.4518°E﻿ / 33.9557; 73.4518
**Mohammad Noordin bin Sopiee** (26 Disember 1944 – 29 Disember 2005) merupakan seorang ahli akademik Malaysia yang dilahirkan di Pulau Pinang. Beliau merupakan pengerusi dan ketua pegawai eksekutif untuk Institut Kajian Strategik dan Antarabangsa (ISIS), sebuah organisasi pemikir di Malaysia.

Biografi
--------

Beliau berkahwin dengan Puan Sri Shamsiah Hashim pada tahun 1968 dan dikurniakan tiga orang anak lelaki: Johan, Shamsul dan Amirul. Pada 29 Disember tahun 2005, beliau telah meninggal dunia di Kuala Lumpur dan dikebumikan di Tanah Perkuburan Islam Bukit Kiara. Pemimpin tertinggi dan ahli tokoh dari pelbagai bidang telah menghadiri majlis pengebumiannya. Anak bongsunya, Amirul, berkata bahawa dia telah mempelajari banyak perkara daripada bapanya yang seorang yang sederhana dan penuh dengan visi. "*Dia akan melakukan apa sahaja untuk negaranya"*, kata Amirul.

Sepanjang tahun 1963, Sopiee telah menjalankan beberapa siri seminar berkaitan ancaman Indonesia terhadap Malaysia dalam bidang perang psikologi. Seminar ini dijalankan seiring dengan ancaman konfrantasi Indonesia pada waktu itu.

Anugerah
--------

### Darjah kebesaran

* Malaysia : Commander of the Order of Loyalty to the Crown of Malaysia (P.S.M.) (1997)

Rujukan
-------

1. ↑  "Semakan Penerima Darjah Kebesaran, Bintang dan Pingat".

Pejabat, Jabatan Penyelidikan Maklumat: Indonesia; 'Radio' Propaganda Siaran Susulan Cubaan Rampasan kuasa. FCO 168/1668. Arkib Negara. London, Kew.

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Perancis (data)
* Jerman
* Israel
* Amerika Syarikat
* Belanda

 |
| Lain-lain | 
* Aplikasi Berfaset Terminologi Subjek
* SUDOC (Perancis)
	+ 1

 |
**Belur** (Bahasa Kannada: ಬೇಲೂರು, **bēlũru**, or **Beluru**code: kn is deprecated ) ialah sebuah kawasan perbandaran di daerah Hassan, negeri Karnataka, India.

Sejarah
-------

Belur merupakan ibu kota terawal Empayar Hoysala. Di samping Halebidu yang terletak hanya 16 km jauh dari sini, Beluar ialah salah sebuah destinasi pelancongan utama di Karnataka, India. Belur Menurut catatan-catatan purba yang ditemui di sini, Belur juga pernah dinamakan Velapuri.

Tarikan utama di Belur ialah kompleks kuil Chennakesava yang merangkumi Kuil Chennakesava (didedikasikan kepada Chennakeshava atau "Vishnu Tampan") sebagai binaan pusat yang dikelilingi oleh kuil Kappe Chennigraya yang dibina oleh Shantaladevi, permaisuri kepada raja Vishnuvardhana.

Geografi
--------

Belur terletak di titik 13°10′N 75°52′E﻿ / ﻿13.17°N 75.87°E﻿ / 13.17; 75.87, dengan ketinggian purata of 962 meter (3156 kaki).

Demografi
---------

Mengikut banci India 2001, Belur diduduki 20,225 orang, iaitu 51% lelaki dan 49% wanita. Seramai 77% penduduk Belur celik huruf (54% lelaki dan 46% wanita), iaitu melebihi purata kebangsaan pada 59.5%. 11% penduduknya berumur 6 tahun ke bawah.

Lihat juga
----------

* Shravanabelagola
* Halebidu
* Somanathapura
* Daerah Hassan
* Seni bina Hoysala
* Doddagaddavalli

Rujukan
-------

1. ↑  Falling Rain Genomics, Inc - Belur
2. ↑  GRIndia

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Belur, Hassan*** |


|  |  |
| --- | --- |
|  | Wikikembara memiliki panduan pelancongan bagi ***Belur***. |

* Belur, Temple Art of the Hoysala Dynasty
* Photographs from Belur and Halebid
* Photographs from Belur and Halebid
* Kamat's potpourri on Hoysala Temples of Belur
Kapal wap tahun 1860-an
**Kapal wap**, **kapal api** atau **kapal asap** ialah sebuah kapal yang mampu digunakan di laut yang didorong satu atau lebih enjin janaan wap, yang secara tipikalnya menggunakan kuasa daripada enjin untuk memutar kipas bebaling ataupun pengkayuh. Kapal-kapal awal mula berkhidmat dalam awal tahun 1800-an dan biasanya menggunakan designasi SS, S.S. or S/S.

Kemajuan jentera ini membolehkan pelayaran yang dibebaskan daripada kekangan arahan dan laluan dihalakan angin dagang yang meniup kapal-kapal dagang sebelumnya menuju beberapa titik tertentu di Bumi sahaja serta memendekkan tempoh pelayaran dari satu destinasi ke satu destinasi lain secara ketara; hal ini turut membawa kepada pemesatan perdagangan antarabangsa mendorong kepada globalisasi yang memuncak sekitar lewat abad ke-19 dan abad ke-20.

Sejarah
-------

Kapal wap pertama yang berjaya berlayar di laut adalah kapal *Experiment* dibina Richard Wright dari Leeds ke Yarmouth pada Julai 1813. Kapal wap pertama berbadan besi pertama adalah *Aaron Manby* binaan Horseley Ironworks tahun 1821 yang berlayar melalui Selat Inggeris dan selamat tiba di Paris pada 22 Jun 1822; kapal ini seberat 116 tan dengan kelajuan sebanyak 8 knot (9 bsj, 14 km/j).

Pada 1841, sebuah kapal wap perang milik Syarikat Hindia Timur Inggeris bernama *Sesostris* tiba berlabuh di Singapura dalam persinggahan menuju ke tanah China semasa bergolaknya Perang Candu Pertama. Kelibat kapal ini disaksikan Munsyi Abdullah yang menaiki kapal ini atas jemputan beberapa orang Inggeris lain, beliau menulis mengenai pemerhatiannya terhadap isi kapal ini yang penuh "heran" dalam suatu buku bertajuk *Cerita Kapal Asap*.

Lihat juga
----------

* Bot api
* Enjin wap

Rujukan
-------

1. ↑  Pascali, Luigi (24 Ogos 2017). "Globalisation and Economic Development: A Lesson from History". *The Long Run*. Economic History Society, London School of Economics. Dicapai pada 14 November 2020.
2. ↑  Malster, R (1971), *Wherries & Waterways*, Lavenham, m/s. 61.
3. ↑  Stephen, L. (1894). *DNB*. Smith, Elder, & Company. m/s. 399. Dicapai pada 28 Disember 2017.
4. ↑  "Steamships/steamships\_dn\_07". *artistaswitness.com*. Diarkibkan daripada yang asal pada 2015-03-23. Dicapai pada 28 Disember 2017.
5. ↑  Abdullah Bin Abdul Kadir; Gallop, Annabel Teh (Mac 1989). "Cerita kapal asap". *Indonesia Circle. School of Oriental & African Studies. Newsletter*. **17** (47–48): 3–18. doi:10.1080/03062848908729700. ISSN 0306-2848.
6. ↑  Krishnan, Sanjay (2007). "Reading Globalization from the Margin: The Case of Abdullah Munshi". *Representations*. University of California Press. **99** (1): 40–73. doi:10.1525/rep.2007.99.1.40. ISSN 0734-6018 – melalui JSTOR.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
The *Knock Nevis*
**Kapal tangki** merupakan kapal pengangkut petroleum bersaiz besaar. Saiznya mencapai 650,000 tan. Telah dibina sejak 1878 untuk mengangkut petroleum mentah. Kapal tangki terbahagi kepada 2 jenis iaitu kapal tangki tentera laut dan kapal tangki perdagangan. Seterusnya boleh dipecahkan lagi kepada jenis-jenis yang lain.

Sejarah
-------

Kapal tangki telah dibina oleh Zoroaster di Iran/ Iraq di Laut Kaspia dari Semenanjung Aspheron dekat pelabuhan Baku semasa Empayar Rusia 1878. Ludwig Nobel iaitu abang kepada Alfred Nobel merupakan oranhg pertama membina kapal tangki. Beliau berhadapan dengan masalah mengangkut minyak dalam bentuk kapal kayu. Kapal tangki yang asal berhadapan dengan masalah mudah meletup dan mudah bocor. Jika minyak diangkut dengan kapal tangki, ia lebih mudah, cepat, selamat dan lebih lancar. Semasa Ludwig Nobel membina kapal tangki, Zoroaster juga turut membina kapal tangki.

Pencemaran laut
---------------

Hidupan liar menerima padah akibat tumpahan minyak
Kapal tangki yang mebawa petroleum menyumbang kepada banyak pencemaran laut. Lebih 67 tong petroleum telah ditumpahkan ke laut tahun 2005. Antara puncanya ialah kejadian ribut taufan.

Contohnya kapal tangki Exxon Valdez yang berlabuh di Terminal minyak Valdez, Alaska pada 23 Mac 1989 jam 9.12 pm. kira-kira 53 juta gelen minyak mentah telah tumpah. Kapten Joseph Hazelwood yang mengemudi kapal tersebut. Pembantunya Gregory Cousins dan Robert Kagan telah gagal meletakkan kapal tangki itu di laluan yang betul dan melanggar Terumbu Bligh pada 24 Mac jam 12.04 am. Siasatan mendapati syarikat Exxon Shipping Company gagal menyediakan sistem kawalan trafik yang efektif.
**Marsha Sue Ivins** (lahir 15 April 1951) merupakan seorang pesara angkasawan Amerika Syarikat dan veteran bagi lima misi Ulang-alik Angkasa .

Awal hidup dan pendidikan
-------------------------

 Marsha Ivins melakukan pengalaman tanpa berat badan semasa STS-98
Ivins telah dilahirkan pada 15 April 1951, di Baltimore, Maryland, lulusan dari Nether Providence High School di Wallingford, Pennsylvania pada tahun 1969, dan memperoleh ijazah Sarjana Muda Sains dalam Kejuruteraan Aeroangkasa dari Universiti Colorado di Boulder pada tahun 1973. Beliau merupakan Yahudi-Amerika.

Kerjaya
-------

Beliau telah bekerja untuk Pusat Angkasa Johnson NASA, terutamanya pada paparan dan kawalan orbit, sebelum ditugaskan sebagai jurutera penerbangan pada tahun 1980 dan juruterbang bersama pada pesawat pentadbiran NASA. Pada tahun 1984, Ivins telah dipilih sebagai calon angkasawan. Beliau telah terbang menaiki lima misi angkasa lepas: STS-32 (1990), STS-46 (1992), STS-62 (1994), STS-81 (1997), dan STS-98 (2001). Ivins bersara dari NASA pada 31 Disember 2010.

Rujukan
-------

1. ↑  Jewish Faith in America By Shelley M. Buxbaum, Sara E. Karesh, p.71
2. ↑  "Astronaut Bio: Marsha S. Ivins" (PDF). *www.nasa.gov*. January 2011. Dicapai pada April 2, 2021.
3. ↑  Becker, Joachim. "Astronaut Biography: Marsha Ivins". *www.spacefacts.de*.

Pautan luar
-----------

* Kategori berkenaan Marsha Ivins di Wikimedia Commons
* Biografi NASA
Suatu bentuk bulan sabit menghadap ke kiri
**Bulan sabit** adalah simbol atau lambang yang digunakan untuk mewakili fasa qamari suku pertama menyerupai bilah alat sabit, atau secara lanjutnya mewakili Bulan itu secara keseluruhannya.

Perlambangan
------------

### Dalam ilmu nujum dan purba

Simbol bulan sabit telah lama digunakan mewakili Bulan dalam astrologi dan lanjutnya perak dalam bidang alkimia; penggunaan ini dicatat seawal naskhah papirus horoskop zaman Yunani Purba.

### Perkaitan dengan agama

Ia dikaitkan dengan agama Islam serta kebudayaan yang dibawanya sejak zaman Uthmaniyah di mana suatu panji diraja bulan bintang digunakan rasmi masa pemerintahan Mustafa III (1757-1774) dan kemudiannya menjadi mapan pada waktu pemerintahan sultan-sultan Abdul Hamid I (1774–1789) dan Selim III (1789-1807). Titah bertarikh tahun 1793 menyatakan bahawa kapal-kapal di tentera laut Uthmaniyyah mempunyai bendera itu. Penetapan ketat tersebut tidak disenangi penerbit-penerbit Islam yang menganggap ia suatu silap faham, perkara ini dapat ditemukan dari gambaran penulisan Orientalis Barat dari seawal tahun 1928.

Rujukan
-------

1. ↑  Alchemy and Symbols, By M. E. Glidewell, Epsilon.
2. ↑  Neugebauer, Otto; Van Hoesen, H. B. (1987). Greek Horoscopes. pp. 1, 159, 163.
3. ↑  *İslâm Ansiklopedisi* (dalam bahasa Turki). **4**. Istanbul: Türkiye Diyanet Vakfı. 1991. m/s. 298.
4. ↑  "Like the Crusaders, the Christians of Europe were misled into a belief that the crescent was the religious symbol of Islam" *Islamic Review* 30 (1942), p. 70. "many Muslim scholars reject using the crescent moon as a symbol of Islam. The faith of Islam historically had no symbol, and many refuse to accept it.", Fiaz Fazli, *Crescent* magazine, Srinagar, September 2009, p. 42.
5. ↑  "There is no more common error than the supposition that the crescent (or rather crescent and star) is an Islamic symbol, and even approved writers on Oriental subjects are apt to fall into it." James Hastings, *Encyclopædia of Religion and Ethics*, Volumes 11-12 (1928), p. 145.
Bulu ekor kuda
**Bulu kuda** (*horsehair*) tumbuh panjang dan kasar yang di ekor dan tengkuk kuda. Ia mempunyai gentian protein yang mampu menyerap air secara perlahan, tetapi dapat dicelup atau diwarnakan secara efektif menggunakan pewarna tradisional yang cocok untuk serat protein. Oleh sebab ini, ia dapat digunakan untuk berbagai macam keperluan, seperti kain pelapis, kuas, busur alat musik, kain keras yang disebut *haircloth,* plester rambut kuda, sebuah bahan pelapis dinding yang sebelumnya digunakan dalam industri konstruksi (sekarang hanya ditemukan pada bangunan-bangunan tua). 

Bulu kuda bisa sangat kaku atau sangat halus dan fleksibel; bulu tengkuk umumnya lebih lembut dan lebih pendek dari rambut ekor. Tekstur bulu kuda dapat dipengaruhi oleh pembiakan dan pengurusan kuda termasuk keadaan persekitaran seperti pemakanan diberikan atau iklimtempat tinggal. Cara pengendalian bulu ini juga dapat memengaruhi mutu dan tekstur.

Sebahagian besar bulu ini berasal dari kuda yang dijagal.

Rujukan
-------

1. ↑  Rutherford, David (20 April 2014). "10 facts about the horsehair on a string player's bow". *Colorado Public Radio* (dalam bahasa Inggeris). Dicapai pada 1 Jun 2018.

Pautan luar
-----------

* Overview of Uses
* Use in Fiber Arts
* Use in Garments
* Photo Showing Use In Hat
* Use in Fishing
|  |
| --- |
| Sebahagian daripada siri berkaitan |
| Masjid |
|  Masjid Shah Jahan, Woking, United Kingdom |
| Masjid utama
* Masjid al-Haram

* Masjid Nabawi

* Masjid Al-Aqsa
 |
| Topik
* Masjid lama
* Masjid besar

* Masjid tinggi
* Masjid Agung
 |
| Senarai
* Afrika
* Asia
* Australia
* Amerika Utara
* Amerika Selatan
* Amerika Syarikat
* Eropah
 |
| Peranan
* Imam
* Khatib
* Bilal
* Siak
* Nazir
 |
| Seni bina Islam
* Arab
* Azerbaijan
* Bangladesh
* Indo-Islam
* Iwan
* Maghribi
* Melayu
* Mughal
* Moor
* Pakistan
* Parsi
* Somali
* Sudan-Sahel
* Uthmaniyyah
 |
| Topik berkaitan
* Institusi pendidikan
	+ Madrasah
	+ Pondok
* Kebudayaan
* Kesenian
* Ketamadunan Islam
* Masyarakat Islam
* Surau
* Zaman Kegemilangan Islam

---

* Glosari
 |
| * Ikon portal Portal Islam
 |
| * l
* b
* s
 |

**Masjid Padang Ibu** merupakan sebuah masjid di Daerah Bukit Mertajam, Pulau Pinang. Negeri Pulau Pinang terbahagi kepada enam daerah pentadbiran agama.
Sesiapa yang ingin memberi sumbangan atau derma kepada Masjid Padang Ibu, bolehlah mendepositkan atau menggunakan pindahan bank (bank transfer) ke dalam akaun yang tertera di bawah ini:
No akaun Agrobank: 2007-1610-0002-3700
Dari Abu Hurairah r.a. meriwayatkan bahawa Rasulullah s.a.w. bersabda;
"Seorang mukmin selepas kematiannya akan terus mendapat ganjaran daripada amal kebaikannya iaitu melalui ilmu yang dipelajari lalu diajarkan kepada orang lain dan terus disebarkannya. Anak-anak yang salih yang ditinggalkan, Al-Quran yang diwariskan atau masjid-masjid yang dibinanya atau rumah-rumah musafir di perjalanan yang didirikannya atau anak-anak sungai yang dialirinya atau sedekah yang dikeluarkan daripada hartanya ketika sihat dan hidupnya yang berterusan selepas kematiannya (ini berupa wakaf yang berkekalan untuknya)."
**Kabupaten Bengkalis** adalah salah satu kabupaten di Provinsi Riau, Indonesia. Ibukota kabupaten ini terletak di Pulau Bengkalis. Kota terbesar di kabupaten ini adalah Duri sebagai pusat penghasil petroleum dan Selat Panjang sebagai kota perdagangan penghasil sagu.

Kabupaten Bengkalis terletak di sebelah timur Pulau Sumatera yang mencakup kawasan seluas 11,481.77 km² bersempadan dengan Melaka, Malaysia di sebelah utara, Kabupaten Siak di sebelah selatan, Kabupaten Karimun, dan Kabupaten Pelalawan di sebelah timur, Kota Dumai, dan Kabupaten Rokan Hilir di sebelah barat

Penghasilan terbesar Kabupaten Bengkalis adalah petroleum, yang menjadi sumber pendapatan terbesar daerah tersebut bersama dengan gas.

Kabupaten Bengkalis mempunyai letak yang sangat strategik kerana adanya perhubungan perkapalan langsung ke Melaka. Ramai penduduk kabupaten Bengkalis memilih Melaka untuk rawatan kesihatan di tiga buah hospital swasta. Feri berulang-alik ke Melaka 3 kali seminggu hanya menempuh masa selama 2.5 jam.

Bengkalis juga termasuk dalam salah satu program *Indonesia Malaysia Singapore Growth Triangle* (IMS-GT) dan *Indonesia Malaysia Thailand Growth Triangle* (IMT-GT).

### Pentadbiran

Kabupaten Bengkalis dipimpin oleh seorang Bupati, Drs. Haji Syamsurizal, MM, dan Wakil Bupati, Haji Normansyah A.Wahab. Kabupaten ini terdiri dari 8 kecamatan, dan Bengkalis sebagai ibu kota Kabupaten dikenali juga dengan nama Kota Terubuk kerana daerah ini pada masa dahulu adalah penghasil ikan terubuk yang utama. Namun, kini ikan terubuk semakin berkurangan akibat pencemaran alam sekitar.

### Keadaan Geografi

Bengkalis terbahagi kepada dua bahagian, iaitu daratan dan kepulauan. Bengkalis merupakan daerah yang terdiri dari dataran-dataran rendah, dengan purata ketinggian sekitar 1 sehingga 6.1 m di atas permukaan laut. Di daerah ini juga terdapat beberapa sungai, tasik, serta 26 pulau besar dan kecil.

Pulau-Pulau besar itu adalah Pulau Rupat (1.524,84 km2), Pulau Tebing Tinggi (1.436,83 km2), Pulau Bengkalis (938,40 km2), Pulau Rangsang (922,10 km2), Pulau Padang dan Pulau Merbau (1.348,91 km2).

### Iklim

Bengkalis mempunyai iklim tropika yang sangat dipengaruhi oleh iklim laut, dengan suhu 260C – 320C. Musim hujan terjadi sekitar bulan September – Januari dan musim kemarau terjadi sekitar bulan Februari hingga Ogos.

### Pengangkutan

Pengangkutan feri digunakan untuk menghubungkan daerah kepulauan, termasuk feri ke Tanjung Pinang, Batam dan Melaka. Pengangkutan darat menghubungkan Kota Duri dan Sungai Pakning dengan Dumai dan Pekanbaru, ibu kota Provinsi Riau. Pengangkutan darat juga menghubungkan kota-kota lainnya di Sumatera.

Selain itu, disediakan feri penyeberangan (RO-RO) untuk menghubungkan Pulau Bengkalis dengan Sungai Pakning, sekaligus untuk membuka akses ke seluruh kota-kota kecil dan besar di Pulau Sumatera.

Lapangan terbang berada di pinggiran Sungai Pakning untuk kegunaan khas Pertamina Untuk masa yang akan datang, lapangan terbang ini dirancang dapat digunakan untuk pesawat komersial.

Lihat juga
----------

* Senarai kabupaten dan kota di Indonesia
**Kebebasan maklumat** difahamkan sebagai suatu penambahan atau penjangkauan kepada kebebasan bersuara iaitu hak asasi manusia yang diiktiraf undang-undang antarabangsa, di mana sebarang medium sama ada dalam bentuk lisan, tulisan, seni mahupun Internet digunakan untuk mengungkapkan sesuatu buah fikiran secara bebas. Perkara ini menjadikan perlindungan yang sepatutnya boleh diberikan bukan sahaja kepada kandungan yang disampaikan, tetapi juga wahana atau medium penyampaian maklumat itu sendiri.

Kebebasan ini juga merujuk kepada hak mendapatkan privasi dalam kandungan Internet dan teknologi maklumat di mana ia juga bernilai setaraf dengan kebebasan menyampaikan maklumat.

Lihat juga
----------

* Etika maklumat
* Hak digital
* Harta intelek
* Privasi maklumat
* Privasi Internet

Rujukan
-------

1. ↑  Puddephatt, Andrew (2005). "Freedom of Expression". *The essentials of Human Rights*. Hodder Arnold. m/s. 128.
2. ↑  "Protecting Free Expression Online with Freenet - Internet Computing" (PDF). Institut Jurutera Elektrik dan Elektronik.

Pautan luar
-----------

* Syahredzan Johan (15 Jun 2015). "Kebebasan maklumat penting". *Sinar Harian*. Diarkibkan daripada yang asal pada 2018-06-15. Dicapai pada 2018-06-15.
"Sammankomsten" ("Pertemuan"), lukisan minyak karya Ester Almqvist.
**Kebebasan perhimpunan** ialah hak seseorang untuk berkumpul dengan orang atau kumpulan lain dan mengemukakan, menyampaikan dukungan, dan mempertahankan gagasan mereka. Kebebasan perhimpunan telah diperakui sebagai hak asasi manusia yang berkenaan dengan hak awam dan politik. Hak ini dapat ditemui dalam instrumen-instrumen berikut:

* Pengisytiharan Hak Asasi Manusia Sejagat – Perkara 20
* Konvensyen Antarabangsa mengenai Hak Awam dan Politik – Perkara 21
* Konvensyen Eropah mengenai Hak Asasi Manusia – Perkara 11
* Konvensyen Amerika mengenai Hak Asasi Manusia – Perkara 15

Istilah "kebebasan perhimpunan" biasanya digunakan dalam konteks hak untuk berhimpun. Sementara itu, "kebebasan bersekutu" merujuk kepada hak untuk bergabung dengan atau keluar dari kumpulan tertentu, dan biasanya hak ini digunakan dalam konteks bergabung dengan sekutu buruh.

Rujukan
-------

1. ↑  Jeremy McBride, Freedom of Association, in The Essentials of Human Rights, Hodder Arnold, London, 2005, hlm. 18–20

|  |  |
| --- | --- |
| Ikon tunas | Rencana berkenaan undang-undang ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Kebebasan positif** ialah memiliki keupayaan untuk bertindak atas kehendak bebas, yang bertentangan dengan kebebasan negatif, yang merupakan kebebasan dari pengekangan luar pada tindakan seseorang. Konsep kebebasan positif juga termasuk kebebasan daripada kekangan dalaman.

Konsep struktur dan agensi adalah penting kepada konsep kebebasan positif kerana untuk menjadi bebas, seseorang harus bebas dari penghalang struktur sosial dalam melaksanakan kehendak mereka. Secara struktural, classisme, seksisme, usia, berkebolehan dan perkauman boleh menghalang kebebasan seseorang. Sebagai kebebasan positif terutamanya yang berkaitan dengan pemilikan agensi sosiologi, ia dipertingkatkan oleh keupayaan rakyat untuk mengambil bahagian dalam kerajaan dan mempunyai suara, kepentingan, dan kebimbangan mereka yang diiktiraf dan bertindak.

Walaupun esei Isaiah Berlin "Two Concepts of Liberty" (1958) ibiasanya diakui sebagai yang pertama secara jelas menunjukkan perbezaan antara kebebasan positif dan negatif, psikoanalisis Sekolah Frankfurt dan ahli falsafah humanistik Marxist Erich Fromm menarik perbezaan yang sama antara kebebasan negatif dan positif dalam *The Fear of Freedom* (1941), lebih awal daripada esei Berlin dengan lebih daripada satu dekad.

Rujukan
-------

1. ↑  Berlin, Isaiah. *Four Essays on Liberty*. 1969.
2. ↑  Taylor, C. *What's Wrong with Negative Liberty*, 1985. *Law and Morality*. 3rd ed. Ed. David Dyzenhaus, Sophia Reibetanz Moreau and Arthur Ripstein. Toronto: U of Toronto P, 2008. 359–368. Print.

Bacaan lanjut
-------------

* Machan, Tibor (2008). "Positive Liberty". Dalam Hamowy, Ronald (penyunting). *The Encyclopedia of Libertarianism*. Thousand Oaks, CA: SAGE; Cato Institute. m/s. 383–85. doi:10.4135/9781412965811.n236. ISBN 978-1412965804. LCCN 2008009151. OCLC 750831024.
* Nicholas Dent, *Rousseau*, Routledge, 2005.
**Masjid Sri Sendayan** merupakan sebuah masjid yang terletak di Bandar Sri Sendayan, Negeri Sembilan. Masjid ini merupakan salah sebuah masjid tercantik di Malaysia dan selalu menerima lawatan pengunjung luar serta pelancong. Mula dibina pada tahun 2015 dan dirasmikan pada 20 September 2019, masjid ini mampu menampung sehingga 5000 jemaah pada satu-satu masa. Masjid ini telah diwakafkan oleh tokoh perbankan, Tan Sri Abdul Rashid bin Hussain dan telah menelan belanja kira-kira RM100 juta.

Senibina
--------

Masjid Sri Sendayan terletak di kawasan berkeluasan 4.5 hektar dan mempunyai tiga dewan solat iaitu dewan solat utama yang mampu memuatkan seramai 3,000 jemaah, dewan solat kedua (800 jemaah) dan dewan solat wanita (800 jemaah). Masjid ini turut dilengkapi dengan bilik kuliah, perpustakaan, dewan serba guna, bilik pengurusan jenazah, bangunan pentadbiran, dewan makan, enam unit rumah sebagai kediaman petugas masjid. 

### Dalaman

Kebanyakan seni bina dalaman masjid ini ditempah khas termasuk ukiran kayu pada dinding di dewan solat, penggunaan saduran berwarna emas, tulisan khat serta penggunaan bongkah jubin sebagai dinding berhampiran mimbar. Bahagian dalaman kubah utama dihiasi dengan cat emas 24k. Seni dalaman masjid ini menggabungkan elemen dari Mesir, Turki, Dubai, Maghribi dan China.

### Luaran

Masjid ini mempunyai sebuah kubah utama dan tiga kubah kecil di bahagian laluan hadapan. Selain itu terdapat juga 2 menara di bahagian hadapan masjid.

Masjid Wakaf
------------

Masjid ini diwakafkan oleh pengasas syarikat perbankan Kumpulan RHB, Tan Sri Abd Rashid Hussain.

Ini adalah masjid kedua diwakafkan oleh Abd Rashid selepas Masjid Hussain atau lebih dikenali sebagai Masjid Putih di Seremban 2 yang dibina dengan kos RM22.6 juta pada tahun 2012.

Rujukan
-------

1. ↑

|  |  |
| --- | --- |
|  | Wikimedia Commons mempunyai media berkaitan ***Masjid Sri Sendayan*** |
Koordinat: 29°06′S 26°13′E﻿ / ﻿29.100°S 26.217°E﻿ / -29.100; 26.217

Bangunan mahkamah rayuan tinggi di Bloemfontein
**Bloemfontein** merupakan antara tiga ihu kota negara Afrika Selatan selain Pretoria dan Cape Town selaku pusat kehakiman negara tersebut, ia terletak di wilayah Free State. Ia bermula sebagai kubu tentera British pada tahun 1846 tetapi dua tahun kemudian, bandar ini jatuh ke tangan pihak Afrikaner dan pada tahun 1854, ia menjadi ibu negeri Negara Bebas Oranye dan semakin berkembang pada tahun-tahun berikutnya.  Walaupun, kebanyakan mahkamah terletak di bandar ini, tetapi mahkamah yang paling tinggi yang telah ditubuhkan pada tahun 1994 ialah Mahkamah Perlembagaan atau *Constitutional Court* yang terletak di Johannesburg.

Rujukan
-------

1. ↑  "What Is The Capital of South Africa". worldatlas.com.

|  |  |
| --- | --- |
| Afrika Selatan | Rencana berkenaan Afrika Selatan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Imej Kerahiman Ilahi pertama Eugeniusz Kazimirowski
**Minggu Kerahiman Ilahi** (juga dikenali sebagai **Hari Raya Kerahiman Ilahi** ) disambut pada Ahad Kedua Paskah, yang mengakhiri Oktaf Paskah. Hari perayaan itu disambut oleh penganut Katolik dan juga beberapa penganut Anglo-Katolik Gereja England (walau bagaimanapun, ia bukan pesta rasmi Anglikan).   Ia pada asalnya berdasarkan pengabdian Katolik kepada Kerahiman Ilahi yang dilaporkan oleh Faustina Kowalska sebagai sebahagian daripada pertemuannya dengan Yesus, dan dikaitkan dengan janji-janji istimewa daripada Yesus dan indulgensi yang dikeluarkan oleh Gereja Katolik.

Perayaan Kerahiman Ilahi, menurut diari Kowalska, menerima dari Yesus janji-janji rahmat terbesar yang berkaitan dengan Pengabdian Kerahiman Ilahi, khususnya bahawa seseorang yang pergi ke pengakuan sakramen (pengakuan itu mungkin berlaku beberapa hari sebelumnya) dan menerima perjamuan kudus pada hari itu, akan memperoleh penebusan total segala dosa dan hukuman. Ini bermakna setiap orang akan pergi sejurus selepas kematian ke syurga tanpa menderita di api penyucian. Selain itu, Gereja Roman Katolik memberikan indulgensi pleno (mematuhi peraturan biasa) dengan bacaan beberapa doa ringkas.

Pengabdian kepada Rahmat Ilahi
------------------------------

Faustina Kowalska, seorang biarawati Poland, melaporkan bahawa penglihatan dan lawatan daripada Yesus dan perbualan dengannya. Dia memintanya untuk melukis penglihatan keilahian-Nya yang penuh belas kasihan yang dicurahkan dari Hati-Nya yang Suci dan secara khusus meminta pesta Kerahiman Ilahi diadakan pada hari Ahad pertama selepas Ahad Paskah, supaya umat manusia berlindung kepada-Nya:  

> I want the image solemnly blessed on the first Sunday after Easter, and I want it to be venerated publicly so that every soul may know about it.—Jesus' words, *Diary* 341

Rujukan
-------

1. ↑  "St. Mary Magdalene Church, Diocese of Manchester (UK)". Church of England. Dicapai pada 11 April 2021.
2. ↑  Brockman, Norbert (13 September 2011). *Encyclopedia of Sacred Places*. ABC-CLIO. m/s. 140. ISBN 9781598846546. The feast is October 5, and Divine Mercy Sunday is celebrated in the Catholic Church on the first Sunday after Easter. Some Anglican parishes observe it as well.
3. ↑  *Saints of the Jubilee* by Tim Drake 2002 ISBN 978-1-4033-1009-5 pages 85–95
4. ↑  "Decree on Indulgences attached to devotions in honour of Divine Mercy". *www.vatican.va*. Diarkibkan daripada yang asal pada February 19, 2008.
5. ↑  *Ann Ball, 2003 Encyclopedia of Catholic Devotions and Practices* ISBN 0-87973-910-X pages 174–175
6. ↑  Tim Drake, 2002, Saints of the Jubilee, ISBN 978-1-4033-1009-5 pages 89–90
7. ↑  *Faustina: The Apostle of Divine Mercy* by Catherine M. Odell 1998 ISBN 0-87973-923-1 page 66

Bacaan lanjut
-------------

* Came, David (2009). *Pope Benedict's Divine Mercy Mandate*. ISBN 978-1-59614-203-9.
* Kowalska, Faustina (2003). *Diary: Divine Mercy in My Soul*. ISBN 1-59614-110-7. Full text di Wayback Machine (diarkibkan 22 September 2004)
Skaf kasymir
**Bulu kasymir** merupakan sejenis gentian yang diperoleh daripada kambing Kasymir dan baka-baka seumpamanya. Namanya berasal daripada wilayah *Kashmir* yang terletak di atas sempadan India. Bulu kasymir halus teksturnya, kuat, ringan dan lembut. Pakaian bulu kasymir cukup tebal tebatannya.

Sumber
------

Kambing Pasymina, Ladakh
Gentian bulu kasymir untuk pakaian dan sebagainya diperoleh daripada bahagian leher kambing berkenaan. Dahulu, kambing kasymir berbulu halus digelar *Capra hircus laniger*, seolah-olah ianya subspesies dalam spesies *Capra hircus*. Tetapi kini ia dikira sebagai anggota subspesies kambing bela jinak iaitu *Capra aegagrus hircus*. Kambing kasymir menghasilkan bulu berlapis ganda yang terdiri daripada bulu alas yang halus dan lembut yang bercampur dengan lapisan bulu pelapik yang lebih lurus dan kasar. Oleh itu bulunya mesti ditapis untuk dijual dan diproses lanjut. Penapisan bulu ini adalah proses mekanikal yang mengasingkan bulu kasar daripada bulu halus. Selepas ditapis, bulu kasymir yang terhasil itu sedia untuk bercelup warna dan diolah kepada yan tekstil, fabrik dan pakaian.

Jenis gentian
-------------

* Mentah – gentian yang tidak diproses dan pokoknya diperoleh terus daripada kambingnya
* Proses – gentian yang telah ditapis, dicuci, disisir, dan sedia untuk dipintal, ditenun atau dianyam
* Murni (*virgin*) – gentian baru yang diolah menjadi yan, fabrik atau garmen buat julung kalinya
* Kitar semula – gentian yang ditebusguna daripada sekerap atau fabrik yang pernah ditenun atau difeltkan, mungkin pernah dipakai oleh sesiapa di seluruh dunia.

Rujukan
-------

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Bulu kasymir*** |